
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 24 

10 Ιανουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του τύπου, του περιεχομένου και της δι¬ 
αδικασίας έκδοσης των βεβαιώσεων αναγγελίας 
έναρξης των τεχνικών επαγγελματικών δραστη¬ 
ριοτήτων, καθώς και καθορισμός των απαιτήσεων 


εσωτερικού ελέγχου των υπηρεσιών της παρ. 1 

του άρθρου 5 του ν. 3982/2011. 1 

Επέκταση αρμοδιότητας ΔΕΥΑ Λέσβου στα όρια του 

ενιαίου Δήμου Λέσβου Ν. Λέσβου. 2 

Καθιέρωση υπερωριακής εργασίας και εργασίας Κυρι¬ 
ακών και εξαιρέσιμων ημερών των μονίμων υπαλ¬ 
λήλων του Ν.Π.Δ.Δ. «ΕΥ ΖΗΝ» Δήμου Έδεσσας 3 

Τροποποίηση της υπ’ αριθμ. 63/2011 απόφασης Δ.Σ. 
περί σύστασης Νέας Σχολικής Επιτροπής Α'/θμιας 


Εκπαίδευσης, που δημοσιεύθηκε στο Φ.Ε.Κ. 1205/ 
Β'/14-6-2011 περί «Συγχώνευσης Σχολικών Επιτρο¬ 
πών Πρωτοβάθμιας Εκπαίδευσης Δήμου Πωγωνί- 


ου και σύσταση Νέας Σχολικής Επιτροπής». 4 

ΑΠΟΦΑΣΕΙ Σ 

Αριθμ. Οικ. 368/12/Φ.Γ.9.6.4 (1) 


Καθορισμός του τύπου, του περιεχομένου και της διαδι¬ 
κασίας έκδοσης των βεβαιώσεων αναγγελίας έναρξης 
των τεχνικών επαγγελματικών δραστηριοτήτων, καθώς 
και καθορισμός των απαιτήσεων εσωτερικού ελέγχου 
των υπηρεσιών της παρ. 1 του άρθρου 5 του ν. 3982/2011. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις των άρθρων 1-16 του ν. 3982/2011 
«Απλοποίηση της αδειοδότησης τεχνικών επαγγελμα¬ 
τικών και μεταποιητικών δραστηριοτήτων και επιχει¬ 
ρηματικών πάρκων και άλλες διατάξεις» (Α' 143), όπως 
τροποποιήθηκαν και συμπληρώθηκαν με το άρθρο 228 
παρ. 1-6 του ν. 4072/2012 «Βελτίωση επιχειρηματικού 
περιβάλλοντος - Νέα εταιρική μορφή - Σήματα - Μεσίτες 
Ακινήτων - Ρύθμιση θεμάτων ναυτιλίας, λιμένων, αλιείας 


και άλλες διατάξεις» (Α' 86), ιδίως δε το άρθρο 5 παρ. 7 
του νόμου αυτού. 

2. Το π.δ. 112/2012 (Α' 197) «Καθορισμός ειδικοτήτων και 
βαθμιδών επαγγελματικών προσόντων για την επαγγελ¬ 
ματική δραστηριότητα της κατασκευής, συντήρησης και 
επισκευής υδραυλικών εγκαταστάσεων και προϋποθέ¬ 
σεις για την άσκηση της δραστηριότητας αυτής από 
φυσικά πρόσωπα», ιδίως δε τα άρθρα 2 και 5 αυτού. 

3. Το π.δ. 114/2012 (Α' 199) «Καθορισμός ειδικοτήτων 
και βαθμιδών επαγγελματικών προσόντων για την επαγ¬ 
γελματική δραστηριότητα της κατασκευής, συντήρησης, 
επισκευής και επιτήρησης της λειτουργίας των εγκατα¬ 
στάσεων καύσης υγρών και αερίων καυσίμων για την 
παραγωγή ζεστού νερού, καθορισμός επαγγελματικών 
προσόντων και προϋποθέσεων για την άσκηση της δρα¬ 
στηριότητας αυτής από φυσικά πρόσωπα και άλλες 
ρυθμίσεις», ιδίως δε τα άρθρα 2 και 5 αυτού. 

4. Το π.δ. 115/2012 (Α'200) «Καθορισμός ειδικοτήτων 
και βαθμιδών για τις επαγγελματικές δραστηριότητες: 
(α) της εκτέλεσης, συντήρησης, επισκευής και επιτήρη¬ 
σης της λειτουργίας μηχανολογικών εγκαταστάσεων 
σε βιομηχανίες και άλλες μονάδες, (β) του χειρισμού 
και της επιτήρησης ατμολεβήτων και (γ) της εκτέλεσης 
τεχνικού έργου και της παροχής τεχνικής υπηρεσίας για 
εργασίες ηλεκτροσυγκόλλησης και οξυγονοκόλλησης, 
καθορισμός επαγγελματικών προσόντων και προϋπο¬ 
θέσεων για την άσκηση των δραστηριοτήτων αυτών 
από φυσικά πρόσωπα και άλλες ρυθμίσεις», ιδίως δε 
τα άρθρα 5, 9,11,12,15,17 και 18 αυτού. 

5. Το π.δ. 1/2013 (Α' 3) «Καθορισμός βαθμιδών επαγ¬ 
γελματικών προσόντων για την επαγγελματική δραστη¬ 
ριότητα της εκτέλεσης συντήρησης, επισκευής και επι¬ 
τήρησης της λειτουργίας ψυκτικών εγκαταστάσεων και 
προϋποθέσεις για την άσκηση της δραστηριότητας αυτής 
από φυσικά πρόσωπα», ιδίως δε τα άρθρα 2 και 5 αυτού. 

6. Τις διατάξεις του ν. 3919/2011 (Α' 32) «Αρχή της επαγ¬ 
γελματικής ελευθερίας, κατάργηση αδικαιολόγητων πε¬ 
ριορισμών στην πρόσβαση και άσκηση επαγγελμάτων», 
ιδίως δε το άρθρο 3 αυτού. 

7. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε με 
το άρθρο πρώτο του π.δ. 63/2005 (Α' 98). 

8. Το π.δ. 229/86 (Α' 96) «Σύσταση και Οργάνωση της 
Γ ενικής Γ ραμματείας Βιομηχανίας» όπως τροποποιήθη- 

κε με το π.δ. 396/89 (Α' 172) «Οργανισμός της ΓΓΒ» και 
το π.δ. 189/95 (Α' 99) «Συμπλήρωση και τροποποίηση 
διατάξεων του Π.Δ. 396/1989». 

9. Το π.δ. 85/2012 «Ίδρυση και μετονομασία Υπουργεί¬ 
ων, μεταφορά και κατάργηση υπηρεσιών» (Α' 141). 

10. Το π.δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 141). 

11. Την υπ’ αριθμ. 30376/Δ106 721/2012 απόφαση του 
Πρωθυπουργού και του Υπουργού Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων 
«Ανάθεση αρμοδιοτήτων στον Υφυπουργό Ανάπτυξης, 
Ανταγωνιστικότητας, Υποδομών, Μεταφορών και Δικτύ¬ 
ων Αθανάσιο Σκορδά» (Β' 2094). 

12. Το γεγονός ότι από τις διατάξεις της παρούσης 
απόφασης δεν προκαλείται δαπάνη εις βάρος του κρα¬ 
τικού προϋπολογισμού, αποφασίζουμε: 

Άρθρο 1 

Σκοπός και πεδίο εφαρμογής 

Η παρούσα απόφαση καθορίζει: α) τον τύπο, το πε¬ 
ριεχόμενο και τη διαδικασία έκδοσης των βεβαιώσεων 
αναγγελίας έναρξης των επαγγελματικών δραστηριο¬ 
τήτων αα) της κατασκευής, συντήρησης και επισκευ¬ 
ής υδραυλικών εγκαταστάσεων, ββ) της κατασκευής, 
συντήρησης, επισκευής και επιτήρησης της λειτουρ¬ 
γίας των εγκαταστάσεων καύσης υγρών και αερίων 
καυσίμων για την παραγωγή ζεστού νερού, γγ) (ί) της 
συντήρησης, επισκευής και επιτήρησης της λειτουργί¬ 
ας μηχανολογικών εγκαταστάσεων σε βιομηχανίες και 
άλλες μονάδες, (ϋ) του χειρισμού και της επιτήρησης 
ατμολεβήτων και (ίϋ) της εκτέλεσης τεχνικού έργου και 
της παροχής τεχνικής υπηρεσίας για εργασίες ηλεκτρο¬ 
συγκόλλησης και οξυγονοκόλλησης, δδ) της εκτέλεσης, 
συντήρησης, επισκευής και επιτήρησης της λειτουργίας 
ψυκτικών εγκαταστάσεων και (β) τις απαιτήσεις εσωτε¬ 
ρικού ελέγχου των υπηρεσιών της παρ. 1 του άρθρου 5 
του ν. 3982/2011. 

Άρθρο 2 

Διαδικασία έκδοσης βεβαίωσης αναγγελίας 

1. Ο ενδιαφερόμενος για την απόκτηση της βεβαίωσης 
αναγγελίας έναρξης της επαγγελματικής δραστηριότη¬ 
τας του τεχνίτη υδραυλικού, του τεχνίτη εγκαταστά¬ 
σεων καύσης, του τεχνίτη μηχανικού εγκαταστάσεων 
όλων των ειδικοτήτων, του τεχνίτη οξυγονοκολλητή 
ή ηλεκτροσυγκολλητή και του τεχνίτη ψυκτικού υπο¬ 
βάλλει αίτηση/υπεύθυνη δήλωση στην αρμόδια υπη¬ 
ρεσία της Περιφερειακής Ενότητας, όπου βρίσκεται ο 
τόπος της επαγγελματικής του εγκατάστασης ή, αν δεν 
υπάρχει τέτοιος, ο τόπος της μόνιμης διαμονής του, 
συνοδευόμενη από τα απαραίτητα δικαιολογητικά που 
προβλέπονται στο άρθρο 5 παρ. 1 του πδ 112/2012, στο 
άρθρο 5 παρ. 1 του π.δ. 114/2012, στα άρθρα 12 παρ. 1 
και 18 παρ. 1 του π.δ. 115/2012 και στο άρθρο 5 παρ. 1 
του π.δ. 1/2013 αντίστοιχα. 

2. Με την αίτησή του ο ενδιαφερόμενος αναγγέλλει 
ότι προτίθεται να ασκήσει μία ή περισσότερες από τις 
ως άνω επαγγελματικές δραστηριότητες, σύμφωνα με 
τα ειδικότερα οριζόμενα στα αντίστοιχα προεδρικά δι¬ 
ατάγματα που έχουν εκδοθεί σύμφωνα με την παρ. 4 
του άρθρου 4 του ν. 3982/2011. 


3. Αντίστοιχη αίτηση/υπεύθυνη δήλωση για τη χο¬ 
ρήγηση βεβαίωσης αναγγελίας υποβάλλουν στην αρ¬ 
μόδια υπηρεσία της Περιφερειακής Ενότητας, όπου 
βρίσκεται ο τόπος της επαγγελματικής τους εγκατά¬ 
στασης ή, αν δεν υπάρχει τέτοιος, ο τόπος της μόνιμης 
διαμονής τους, και οι διπλωματούχοι ή πτυχιούχοι του 
Πανεπιστημιακού και του Τεχνολογικού Τομέα και οι 
απόφοιτοι της σχολής μηχανικών της Ακαδημίας Εμπο¬ 
ρικού Ναυτικού, με την οποία αναγγέλλουν την έναρξη 
άσκησης των επαγγελματικών δραστηριοτήτων που 
επιθυμούν σύμφωνα με τα οριζόμενα ειδικότερα στο 
άρθρο 5 παρ. 7 του π.δ. 112/2012, στο άρθρο 5 παρ. 7 
του π.δ. 114/2012, στα άρθρα 12 παρ. 5 και 18 παρ. 6 
του π.δ. 115/2012 και στο άρθρο 5 παρ. 7 του π.δ. 1/2013 
αντίστοιχα. Η αίτηση συνοδεύεται υποχρεωτικά από 
τα δικαιολογητικά που προβλέπονται στις παραπάνω 
ειδικότερες διατάξεις. 

Στην ως άνω αίτηση ο ενδιαφερόμενος δύναται να 
αναγγείλει την έναρξη του συνόλου ή μέρους των 
επαγγελματικών δραστηριοτήτων, τις οποίες επιτρέ¬ 
πεται να ασκεί σύμφωνα με τα προεδρικά διατάγμα¬ 
τα που εκδίδονται δυνάμει του άρθρου 4 παρ. 4 του 
ν. 3982/2011, οπότε και στη βεβαίωση αναγγελίας που 
εκδίδεται προσδιορίζονται αντίστοιχα οι αναγγελθείσες 
επαγγελματικές δραστηριότητες. 

4. Οι ανωτέρω βεβαιώσεις αναγγελίας χορηγούνται 
και σε υπήκοο κράτους μέλους της Ευρωπαϊκής Ένω¬ 
σης, ο οποίος επιθυμεί να ασκήσει στην Ελλάδα τις 
επαγγελματικές δραστηριότητες που ρυθμίζονται στα 
π.δ. 112/2012,114/2012,115/2012 και 1/2013 και έχει αποκτή¬ 
σει τα επαγγελματικά του προσόντα σε άλλο κράτος 
είτε ως αυτοαπασχολούμενος είτε ως μισθωτός. Για τη 
χορήγηση της βεβαίωσης αναγγελίας ο ενδιαφερόμε¬ 
νος υποβάλλει αίτηση/υπεύθυνη δήλωση στην αρμόδια 
υπηρεσία της Περιφερειακής Ενότητας, όπου βρίσκεται 
ο τόπος της επαγγελματικής του εγκατάστασης ή, αν 
δεν υπάρχει τέτοιος, ο τόπος της μόνιμης διαμονής 
του, συνοδευόμενη από τα απαραίτητα δικαιολογητικά 
που προβλέπονται στο άρθρο 5 παρ. 9 του π.δ. 112/2012, 
στο άρθρο 5 παρ. 9 του π.δ. 114/2012, στο άρθρο 5 του 
π.δ. 115/2012 και στο άρθρο 5 παρ. 9 του π.δ. 1/2013 
αντίστοιχα. 

5. Η αίτηση/υπεύθυνη δήλωση λαμβάνει αριθμό πρωτο¬ 
κόλλου, που αντιστοιχεί σε ορισμένη ημερομηνία (ημε¬ 
ρομηνία κατάθεσης), από την οποία ο ενδιαφερόμενος 
αποκτά το δικαίωμα άσκησης ελευθέρως των αναγγελ- 
θεισών επαγγελματικών δραστηριοτήτων. 

6. Η αρμόδια υπηρεσία της Περιφερειακής Ενότητας 
εξετάζει τα υποβληθέντα δικαιολογητικά και εφόσον 
διαπιστώσει ότι συντρέχουν οι νόμιμες προϋποθέσεις, 
εκδίδει σχετική βεβαίωση σύμφωνα με το υπόδειγμα του 
Παραρτήματος, στην οποία προσδιορίζονται ακριβώς οι 
αναγγελθείσες επαγγελματικές δραστηριότητες, καθώς 
και η ημερομηνία από την οποία ο ενδιαφερόμενος 
έλαβε το δικαίωμα να τις ασκεί. 

7. Η προθεσμία για την ολοκλήρωση της διαδικασίας 
και την έκδοση σχετικής βεβαίωσης αναγγελίας είναι 
ένας μήνας από την υποβολή της αίτησης/υπεύθυνης 
δήλωσης, σύμφωνα με τα οριζόμενα στο άρθρο 5 παρ. 11 
του ν. 3982/2011. 

8. Ο ενδιαφερόμενος οφείλει να φέρει πάντα πάνω 
του κατά την άσκηση των επαγγελματικών του δρα¬ 
στηριοτήτων τη βεβαίωση αναγγελίας που αφορά σε 
αυτές. 

Άρθρο 3 

Διαδικασία αναγγελίας νέας δραστηριότητας 

1. Ο ενδιαφερόμενος, ο οποίος διαθέτει βεβαίωση 
αναγγελίας έναρξης άσκησης ορισμένων επαγγελμα¬ 
τικών δραστηριοτήτων, μπορεί με νέα αίτηση/υπεύθυνη 
δήλωση του στην αρμόδια υπηρεσία της Περιφερειακής 
Ενότητας, όπου βρίσκεται ο τόπος της επαγγελματικής 
του εγκατάστασης, να αναγγείλει νέα δραστηριότητα 
ή δραστηριότητες, υποβάλλοντας με την αίτηση και τα 
απαραίτητα δικαιολογητικά. 

2. Η αίτηση/υπεύθυνη δήλωση, εφόσον συνοδεύεται 
από τα απαραίτητα δικαιολογητικά, λαμβάνει αριθμό 
πρωτοκόλλου, που αντιστοιχεί σε ορισμένη ημερομη¬ 
νία (ημερομηνία κατάθεσης της νέας αίτησης), από την 
οποία ο ενδιαφερόμενος αποκτά το δικαίωμα άσκησης 
ελευθέρως των νέων αναγγελθεισών επαγγελματικών 
δραστηριοτήτων. 

3. Η αρμόδια υπηρεσία της Περιφερειακής Ενότητας 
εξετάζει τα υποβληθέντα δικαιολογητικά και εφόσον 
διαπιστώσει ότι συντρέχουν οι νόμιμες προϋποθέσεις 
εκδίδει νέα βεβαίωση αναγγελίας. Στη βεβαίωση αυτή 
αναγράφεται το σύνολο των αναγγελθεισών εκ μέ¬ 
ρους του επαγγελματικών δραστηριοτήτων, προγε¬ 
νέστερων και νέων, με την ημερομηνία για κάθε μία 
από την οποία ο ενδιαφερόμενος έλαβε το δικαίωμα 
να τις ασκεί. 

4. Η αρμόδια υπηρεσία της Περιφερειακής Ενότητας 
κατά την έκδοση της νέας βεβαίωσης αναγγελίας ανα¬ 
καλεί ρητά κάθε προηγούμενη βεβαίωση. 

5. Ο ενδιαφερόμενος οφείλει να φέρει πάντα πάνω του 
κατά την άσκηση των επαγγελματικών του δραστηριο¬ 
τήτων την ισχύουσα βεβαίωση αναγγελίας. 

Άρθρο 4 

Σύστημα εσωτερικού ελέγχου και διοικητική οργάνωση 
των υπηρεσιών αδειοδότησης των Περιφερειών 

1. Η αρμόδια υπηρεσία της Περιφέρειας για την χο¬ 
ρήγηση αδειών καθιστά γνωστές στους ενδιαφερο¬ 
μένους το σύνολο των πληροφοριών που απαιτούνται 
για τη χορήγηση των βεβαιώσεων αναγγελίας, όπως 
τα απαιτούμενα δικαιολογητικά, τα παράβολα, τις δι¬ 
αδικασίες και οποιαδήποτε άλλη σχετική πληροφορία, 
τις οποίες και αναρτά στο δικτυακό της τόπο της 
Περιφέρειας. 

2. Η αρμόδια υπηρεσία της Περιφέρειας για την αδει- 
οδότηση πρέπει να έχει την κατάλληλη διοικητική ορ¬ 
γάνωση, η οποία την καθιστά ικανή να ανταποκρίνεται 
αποτελεσματικά στις αρμοδιότητές της. Ειδικότερα, 
πρέπει να διαθέτει επαρκή αριθμό προσωπικού με τα 
κατάλληλα προσόντα, κατάρτιση, εμπειρία και ικανο¬ 


ποιητική γνώση του συνόλου των απαιτήσεων της δια¬ 
δικασίας αδειοδότησης. 

3. Ο προϊστάμενος της υπηρεσίας χορήγησης αδειών 
διαθέτει την κατάλληλη κατάρτιση και εμπειρία και έχει 
τη συνολική ευθύνη για τη λειτουργία της υπηρεσίας. 
Αυτός επιβλέπει τους υφισταμένους του ως προς την 
επιτέλεση των αρμοδιοτήτων τους σε όλα τα στάδια 
της διαδικασίας αδειοδότησης. 

4. Η αρμόδια υπηρεσία της Περιφέρειας οφείλει να 
διασφαλίζει την εμπιστευτικότητα των πληροφοριών 
που έρχονται εις γνώση τους επ' ευκαιρία της άσκησης 
των αρμοδιοτήτων τους. 

5. Η υπηρεσία τηρεί αρχεία με τα ακαδημαϊκά προσό¬ 
ντα, την κατάρτιση, τη δεξιότητα και την επαγγελματική 
εμπειρία του ως άνω αναφερόμενου προσωπικού. 

6. Η υπηρεσία τηρεί αρχεία, στα οποία συμπεριλαμ- 
βάνονται οι υποβαλλόμενες αιτήσεις, τα υποβαλλόμενα 
δικαιολογητικά και οι χορηγούμενες βεβαιώσεις αναγ¬ 
γελίας. Αυτά περιλαμβάνουν επαρκείς πληροφορίες, οι 
οποίες επιτρέπουν την ικανοποιητική αξιολόγηση των 
σταδίων της αδειοδότησης. Συγκεκριμένα, περιέχουν 
όλα τα στάδια της διαδικασίας αδειοδότησης, ήτοι την 
εξέταση των δικαιολογητικών, την έκδοση και την τυχόν 
ανάκληση της βεβαίωσης αναγγελίας, καθώς και άλλο 
σχετικό έγγραφο. Τα αρχεία αυτά διατηρούνται σε ασφα¬ 
λές περιβάλλον για όσο χρονικό διάστημα βρίσκεται εν 
ζωή το πρόσωπο για τον οποίο έχει εκδοθεί βεβαίωση 
αναγγελίας. Όλα τα αρχεία, ηλεκτρονικά και μη, πρέπει 
να αποθηκεύονται με τρόπο ασφαλή για προκαθορισμένη 
περίοδο ώστε να είναι δυνατή η ανάκτησή τους. 

7. Η αρμόδια υπηρεσία της Περιφέρειας ενημερώνει 
το προβλεπόμενο στο άρθρο 9 παρ. 1 του ν. 3982/2011 
Μητρώο Τεχνικών Επαγγελμάτων. 

8. Τα αποτελέσματα των ελέγχων, τους οποίους δι¬ 
εξάγουν οι υπηρεσίες είτε αυτεπάγγελτα είτε κατόπιν 
καταγγελίας, για τις ανάγκες της αδειοδότησης πρέπει 
να περιγράφονται αναλυτικά σε εκθέσεις ελέγχου, οι 
οποίες συντάσσονται από το προσωπικό που διενήρ- 
γησε τον έλεγχο. 

9. Η υπηρεσία οφείλει να διαθέτει διαδικασίες τέτοιες, 
ώστε να αποφαίνεται επί των διοικητικών προσφυγών 
εντός των τασσόμενων από τον νόμο χρονικών προ¬ 
θεσμιών. 

10. Σε περίπτωση που μετά την χορήγηση της βε¬ 
βαίωσης αναγγελίας διαπιστωθεί ότι συντρέχουν λό¬ 
γοι ανάκλησής της, η αρμόδια υπηρεσία εκδίδει πράξη 
ανάκλησης και μεριμνά ούτως ώστε ο έχων εις χείρας 
του την ανακληθείσα βεβαίωση αναγγελίας να την κα¬ 
ταθέσει στην υπηρεσία. 

Άρθρο 5 

Προσαρτάται και αποτελεί αναπόσπαστο μέρος της 
παρούσας απόφασης το κάτωθι Παράρτημα: 

ΠΑΡΑΡΤΗΜΑ 



ΕΛΛΗΝΙΚΗ ΔΗΜΟΚΡΑΤΙΑ 
ΣΤΟΙΧΕΙΑ ΕΚΔΟΥΣΑΣ ΑΡΧΗΣ 


Αριθμ. Πρωτ.: 

Αριθμ. Μητρώου Κατόχου 


ΒΕΒΑΙΩΣΗ ΑΝΑΓΓΕΛΙΑΣ 

Αριθμός Βεβαίωσης: 

ΣΤΟΙΧΕΙΑ ΚΑΤΟΧΟΥ ΒΕΒΑΙΩΣΗΣ ΑΝΑΓΓΕΛΙΑΣ 


ΟΝΟΜΑ 
ΕΠΩΝΥΜΟ 
ΠΑΤΡΩΝΥΜΟ 
ΕΤΟΣ ΓΕΝΝΗΣΗΣ 
ΤΟΠΟΣ ΓΕΝΝΗΣΗΣ 
ΥΠΗΚΟΟΤΗΤΑ: 

ΑΡΙΘΜΟΣ 1 : 

Η Βεβαίωση Αναγγελίας χσρηγείται σε εφαρμογή τομ ν. 3982/2011 «Απλοποίηση της αδειοδότησης 
τεχνικών επαγγελματικών και μεταποιητικών δραστηριοτήτων και επιχειρηματικών πάρκων και άλλες 
διατάξεις - Μέρος Πρώτο» και των σχετικών Προεδρικών Διαταγμάτων, πομ έχομν εκδοθεί σε εκτέλεση τομ 
Νόμομ αμτού. 

Με την παρούσα βεβαιώνεται ότι ο κάτοχός της έχει το δικαίωμα άσκησης των παρακάτω 
δραστηριοτήτων: 

1. του.(βαθμίδα 2 ), όπως αυτές ορίζονται στο ΠΔ. 3 , από την. 4 . 

2. του.(βαθμίδα), όπως αυτές ορίζονται στο ΠΔ., από την. 

3. ... κ.λπ.. 


(Τόπος).(Ημερομηνία) 

(Υπογραφή) 


1 Βεβαίωση εγγραφής στο ΤΕΕ με αριθμ. Μητρώου ή αριθμός πρωτοκόλλου Πιστοποιητικού Σπουδών ΤΕΙ ή απόφασης 
αναγνώρισης επαγγελματικών προσόντων ή Τίτλου Σπουδών Σχολών. 

2 Επιλέγεται από τον πίνακα που ακολουθεί. 

3 Αναφέρεται το σχετικό Προεδρικό Διάταγμα των παραπάνω αναφερομένων επαγγελματικών δραστηριοτήτων. 

4 Συμπληρώνεται η ημερομηνία υποβολής της αίτησης/υπεύθυνης δήλωσης από τον ενδιαφερόμενο για τη συγκεκριμένη 
δραστηριότητα. 

Πίνακας βαθυίδων επαγγελματικών προσόντων 


Τεχνίτη Υδραυλικού 


Εργοδηγού Μηχανικού Εγκαταστάσεων 2 ης Ειδικότητας 


Αρχιτεχνίτη Υδραυλικού 


Εργοδηγού Μηχανικού Εγκαταστάσεων 3 ης Ειδικότητας 


Ερνοδηνού Υδραυλικού 


Ερνοδηνού Μηχανικού Εγκαταστάσεων 4 ης Ειδικότητας 


Τεχνίτη Εγκαταστάσεων Καύσης 


Τεχνίτη Οξυγονοκολλητή 


Αρχιτεχνίτη Εγκαταστάσεων Καύσης 


Τεχνίτη Ηλεκτροσυγκολλητή 


Εγκαταστάτη Εγκαταστάσεων Καύσης 


Αρχιτεχνίτη Οξυγονοκολλητή Β' τάξης 


Τεχνίτη Μηχανικού Εγκαταστάσεων 


Αρχιτεχνίτη Ηλεκτροσυνκολλητή Β' τάξης 


Αρχιτεχνίτη Μηχανικού Εγκαταστάσεων 1 πς Ειδικότητας 


Αρχιτεχνίτη Οξυγονοκολλητή Α' τάξης 


Αρχιτεχνίτη Μηχανικού Εγκαταστάσεων 2 ης Ειδικότητας 


Αρχιτεχνίτη Ηλεκτροσυγκολλητή Α' τάξης 


Αρχιτεχνίτη Μηχανικού Εγκαταστάσεων 3 ης Ειδικότητας 


Τεχνίτη Ψυκτικού 


Αρχιτεχνίτη Μηχανικού Εγκαταστάσεων 4 ης Ειδικότητας 


Αρχιτεχνίτη Ψυκτικού 


Εργοδηγού Μηχανικού Εγκαταστάσεων 1 ης Ειδικότητας 


Εργοδηγού Ψυκτικού 



Αρθρο 6 

Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Ιανουάριου 2013 

οι ΥΠΟΥΡΓΟΙ 

ΥΦΥΠ. ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΕΣΩΤΕΡΙΚΩΝ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΕΥΡΙΠΙΔΗΣ ΣΤΥΛΙΑΝΙΔΗΣ ΑΘΑΝΑΣΙΟΣ ΣΚΟΡΔΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

Αριθμ. 57934/6766 (2) 

Επέκταση αρμοδιότητας ΔΕΥΑ Λέσβου στα όρια 
του ενιαίου Δήμου Λέσβου Ν. Λέσβου. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (ΦΕΚ 87 Α77-6-2010). 

2. Τις διατάξεις της παρ. 2 του άρθρου 2 του Ν. 1069/1980 
«Περί κινήτρων δια την ίδρυση Επιχειρήσεων Υδρεύσεως 
και Αποχετεύσεως» (ΦΕΚ. 191/Α723-8-1980) όπως τροπο¬ 
ποιήθηκε με την παρ. 7 του άρθρου 8 του Ν. 2839/2000 
«Ρυθμίσεις θεμάτων του Υπουργείου Εσωτερικών, Δημό¬ 
σιας Διοίκησης και Αποκέντρωσης και άλλες διατάξεις» 
(ΦΕΚ 196 Α712-9-2000). 

3. Τις διατάξεις του άρθρου 24 του Π.Δ. 143/2010 (Ορ¬ 
γανισμός Αποκεντρωμένης Διοίκησης Αιγαίου). 

4. Το π.δ. 637/1982 (130 Α714-10-1982 ΦΕΚ) περί σύστα¬ 
σης στον τέως Δήμο Μυτιλήνης της ενιαίας επιχείρησης 
ύδρευσης και αποχέτευσης με το όνομα: Δημοτική Επι¬ 
χείρηση Ύδρευσης και Αποχέτευσης Μυτιλήνης. 

5. Την υπ’ αριθμ. 101/2011 απόφαση του Δ.Σ. Λέσβου 
περί τροποποίησης της συστατικής πράξης ΔΕΥΑΜ, με- 
τονομασία αυτής σε ΔΕΥΑΛ και ορισμού Προέδρου και 
μελών του Δ.Σ. αυτής που εγκρίθηκε με την υπ’ αριθμ. 
3643/1101/6-4-2011 απόφασή μας και δημοσιεύθηκε στο 
ΦΕΚ 868 Β72011. 

6. Την υπ’ αριθμ. 3/2012 απόφαση του Διοικητικού 
Συμβουλίου της ΔΕΥΑΛ αναφορικά με την «Επέκταση 
αρμοδιότητας Δ.Ε.Υ.Α. Λέσβου στα όρια του ενιαίου 
Δήμου Λέσβου». 

7. Την υπ’ αριθμ. 103/2012 απόφαση του Δημοτικού 
Συμβουλίου Λέσβου αναφορικά με την έγκριση της επέ¬ 
κτασης αρμοδιότητας της Δ.Ε.Υ.Α. Λέσβου στα όρια του 
ενιαίου Δήμου Λέσβου, αποφασίζουμε: 

Εγκρίνουμε την υπ’ αριθμ. 103/2012 απόφαση του Δη¬ 
μοτικού Συμβουλίου Λέσβου αναφορικά με την «Επέκτα¬ 
ση αρμοδιότητας Δ.Ε.Υ.Α. Λέσβου στα όρια του ενιαίου 
Δήμου Λέσβου» με την οποία ορίζεται ότι περιοχή αρμο¬ 
διότητας της επιχείρησης είναι η διοικητική περιφέρεια 
του διευρυμένου Δήμου Λέσβου, όπως αυτός ορίζεται με 
τον Ν. 3852/2010. Κατά τα λοιπά ισχύει το π.δ. 637/1982, 
όπως αυτό έχει τροποποιηθεί με την αριθ. 101/2011 από¬ 
φαση του Δ.Σ. Λέσβου. 

Από την παρούσα απόφαση δεν προκαλείται επιπλέον 
δαπάνη σε βάρος του κρατικού προϋπολογισμού ούτε 
σε βάρος του προϋπολογισμού του Δήμου ή της Δ.Ε.ΥΑ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 21 Δεκεμβρίου 2012 

Η Γενική Γραμματέας Αποκεντρωμένης Διοίκησης 
ΧΡΙΣΤΙΑΝΑ Δ. ΚΑΛΟΓΗΡΟΥ 

-♦- 

Αριθμ. ΥΚ 138 (3) 

Καθιέρωση υπερωριακής εργασίας και εργασίας Κυρι¬ 
ακών και εξαιρέσιμων ημερών των μονίμων υπαλλή¬ 
λων του Ν.Π.Δ.Δ. «ΕΥ ΖΗΝ» Δήμου Έδεσσας. 

Η ΠΡΟΕΔΡΟΣ ΤΟΥ Δ.Σ. 

ΤΟΥ ΝΠΔΔ «ΕΥ ΖΗΝ» ΔΗΜΟΥ ΕΔΕΣΣΑΣ 

Έχοντας υπόψη: 

1) Τις διατάξεις του Ν. 3986/2011. 


2) Τις διατάξεις του άρθρου 48 του Ν. 3584/2007. 

3) Τις διατάξεις του άρθ. 8 του Ν. 2307/1995 και του 
άρθ. 12 παρ. 10 του Ν. 2503/199722/4-6-1991 απόφαση του 
Υπουργού Οικονομικών. 

4) Τις διατάξεις του άρθ. 20 του Ν. 4024/2011 (ΦΕΚ 226/ 
Α') και την ερμηνευτική αριθ. 2/78400/0022 του Υπ. Οικο¬ 
νομικών. 

5) Τις διατάξεις του άρθρου 45 παρ. 1 του Ν. 4071/2012. 

6) Την υπ’ αριθμ. 10607/3-10-2011 απόφαση του Γενικού 
Γραμματέα Αποκεντρωμένης Διοίκησης Μακεδονίας - 
Θράκης (ΦΕΚ 2735/Β721-11-2011) «Καθιέρωση 24ωρης λει¬ 
τουργίας καθώς και λειτουργίας τις Κυριακές και εξαιρέ¬ 
σιμες ημέρες των αθλητικών εγκαταστάσεων του Νομικού 
Προσώπου με την επωνυμία «ΕΥ ΖΗΝ» Δήμου Έδεσσας». 

7) Το γεγονός ότι στον υπό ψήφιση προϋπολογισμό οικο¬ 
νομικού έτους 2013, έχει προβλεφθεί πίστωση 7.200,00 € 
για αποζημίωση υπερωριακής εργασίας, και εργασίας 
Κυριακών και εξαιρέσιμων ημερών για το χρονικό διά¬ 
στημα έως 31/12/2013. 

8) Τις ανάγκες των αθλητικών σωματείων και των αθλη¬ 
τικών σχολείων για αγώνες και προπονήσεις, που γίνονται 
Κυριακές και καθημερινές, τόσο τις πρωινές ώρες, όσο τις 
απογευματινές αλλά και τις νυχτερινές ώρες. 

Αναλυτικότερα εξυπηρετούνται οι σύλλογοι ΕΔΕΣ- 
ΣΑΪΚΟΣ, ΗΡΑΚΛΗΣ, ΕΛΠΙΔΑ (ποδόσφαιρο), ΑΕΡΩΠΟΣ, 
Γ.Σ. ΕΔΕΣΣΑΪΚΟΣ (στίβος), ΑΕΡΩΠΟΣ, ΑΟΚΕ (μπάσκετ), 
ΙΚΑΡΟΣ, ΑΕΡΩΠΟΣ (βόλλευ), ΑΕΡΩΠΟΣ, ΑΕΝ (χάντμπολ), 
ΑΕΡΩΠΟΣ (μπάντμιντον), ΣΠΑΡΤΑΚΟΣ (τοξοβολία, ρυθ¬ 
μική γυμναστική), ΤΑΕ Κ\Λ/ΟΝ ΩΟ, χορευτικά πολιτιστι¬ 
κών συλλόγων (Μ. ΑΛΕΞΑΝΔΡΟΣ, ΧΟΡΕΥΤΙΚΟΣ ΣΥΛΛΟ¬ 
ΓΟΣ ΕΔΕΣΣΑΣ, καθώς επίσης αγώνες και προπονήσεις 
των κολυμβητικών συλλόγων Ε.Κ.Ε. και Ε.Γ.Ε. Επίσης στο 
Στάδιο φιλοξενούνται εκδηλώσεις, αγώνες και συναυλί¬ 
ες του Δήμου Έδεσσας, του ΣΕΓΑΣ (Αλεξάνδρεια), της 
ΕΠΟ (εθνικοί και διεθνείς αγώνες), της ΕΠΣ (πρωταθλή¬ 
ματα ποδοσφαίρου και κυπέλλου). 

9) Τις συντηρήσεις των εγκαταστάσεων και ιδιαίτερα 
του χλοοτάπητα με τις απογευματινές και νυχτερινές 
αρδεύσεις για την επάρκεια του υδρευτικού δικτύου 
της πόλης στις ημερήσιες ώρες. 

10) Τη φύλαξη των εγκαταστάσεων κατά τη διάρκεια 
όλων των παραπάνω αναφερόμενων εκδηλώσεων. 

11) Το γεγονός ότι υπηρετούν συνολικά 3 τακτικοί 
υπάλληλοι, ενώ δεν υπάρχουν εργαζόμενοι με άλλες 
μορφές συμβάσεων, αποφασίζουμε: 

Καθιερώνουμε υπερωριακή απογευματινή εργασία και 
εργασία Κυριακών και εξαιρέσιμων ημερών, πέραν του 
υποχρεωτικού ωραρίου των τριών (3) τακτικών υπαλ¬ 
λήλων σύμφωνα με τον Ν. 3833/2010. 

Για κάθε υπάλληλο προβλέπονται συνολικά 240 ώρες 
υπερωριακής εργασίας και 192 ώρες εργασίας Κυριακών 
και εξαιρέσιμων ημερών για το χρονικό διάστημα έως 
31/12/2013. 

Συνολικά για τους 3 υπηρετούντες είναι 720 ώρες 
υπερωριακής εργασίας και 576 ώρες εργασίας Κυριακών 
και εξαιρέσιμων ημερών. 

Η συνολική δαπάνη υπολογίζεται στο ποσόν των 
7.200,00 € και θα βαρύνει τον Κ.Α. 10.6012 του Προϋπο¬ 
λογισμού του «ΕΥ ΖΗΝ» οικονομικού έτους 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 20 Δεκεμβρίου 2012 

Η Πρόεδρος του Δ.Σ. 

ΜΑΡΙΑ ΒΛΑΧΟΥ - ΚΑΤΣΑΡΑ 

Αριθμ. απόφ. 291/2012 (4) 

Τροποποίηση της υπ’ αριθμ. 63/2011 απόφασης Δ.Σ. περί 
σύστασης Νέας Σχολικής Επιτροπής Α'/θμιας Εκ¬ 
παίδευσης, που δημοσιεύθηκε στο Φ.Ε.Κ. 1205/Β7 
14-6-2011 περί «Συγχώνευσης Σχολικών Επιτροπών 
Πρωτοβάθμιας Εκπαίδευσης Δήμου Πωγωνίου και 
σύσταση Νέας Σχολικής Επιτροπής». 

ΤΟ ΔΗΜΟΤΙΚΟ ΣΥΜΒΟΥΛΙΟ 
ΤΟΥ ΔΗΜΟΥ ΠΩΓΩΝΙΟΥ ΙΩΑΝΝΙΝΩΝ 

Έχοντας υπόψη: 

1. 1) Τις διατάξεις των άρθρων 102 και 103, του 
Ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης» (ΦΕΚ 87/7-6-2010 τ.Α') σε συνδυασμό με τις 
διατάξεις των άρθρων 252 έως 255 του Ν. 3463/2006 
(ΚΔΚ). 

2. Τις διατάξεις του άρθρου 240 και 243 του Ν. 3463/2006 
και του άρθρου 10 του Ν. 4071/2012. 

3. Την υπ’ αριθμ. 63/2011 απόφαση του Δημοτικού 
Συμβουλίου σχετικά με την «ΣΥΓΧΩΝΕΥΣΗ ΣΧΟΛΙΚΩΝ 
ΕΠΙΤΡΟΠΩΝ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ & ΣΥΣΤΑ¬ 
ΣΗ ΝΕΑΣ ΣΧΟΛΙΚΗΣ ΕΠΙΤΡΟΠΗΣ» η οποία δημοσιεύ¬ 
τηκε στο με αρ. 1205/14-6-2011 Τεύχος Β και η οποία 
εγκρίθηκε με το αριθμ. 13507/3745/14-4-2011 έγγραφο 
της Αποκεντρωμένης Διοίκησης Ηπείρου - Δυτικής 
Μακεδονίας. 

4. Το αριθμ. 64562/13581/6-11-2012 έγγραφο της Αποκε¬ 
ντρωμένης Διοίκησης Ηπείρου-Δυτικής Μακεδονίας, με 
το οποίο εγκρίθηκε η αρ. 291/2012 απόφαση Δημοτικού 
Συμβουλίου σχετικά με την «τροποποίηση της 63/2011 
απόφασης Δ.Σ. περί σύστασης ΝΕΑΣ ΣΧΟΛΙΚΗΣ ΕΠΙ¬ 


ΤΡΟΠΗΣ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ του Δήμου 
ΠΩΓΩΝΙΟΥ 

5. Το γεγονός ότι μετά τη δημοσίευση της ανωτέρω 
απόφασης του Δ.Σ. στη εφημερίδα της κυβέρνησης, 
διαπιστώθηκε από την υπηρεσία, ότι πρέπει να γίνουν 
αναγκαίες τροποποιήσεις προσθέτοντας εδάφιο σε 
παράγραφο αυτής, αποφασίζουμε: 

Τροποποιεί την απόφαση του Δ.Σ. 63/2011, που δη¬ 
μοσιεύθηκε στο Φ.Ε.Κ. 1205/14-6-2011 τ.Β' και αφορά 
την σύσταση Ν.Π.Δ.Δ. με την επωνυμία «ΣΧΟΛΙΚΗ 
ΕΠΙΤΡΟΠΗ ΠΡΟΤΩΒΑΘΜΙΑΣ ΕΚΠΑΙΔΕΥΣΗΣ ΔΗΜΟΥ 
ΠΩΓΩΝΙΟΥ» στο οποίο συγχωνεύθηκαν όλες οι Σχο¬ 
λικές Επιτροπές των πρώην Δήμων και Κοινοτήτων 
που αποτελούν πλέον τον νέο Δήμο Πωγωνίου, ως 
εξής: Στην Παραγρ. 1 της παραπάνω απόφασης ανα- 
φέρονται οι Σχολικές Επιτροπές των πρώην Δήμων 
και Κοινοτήτων που από την συγχώνευση των οποί¬ 
ων προήλθε το νέο Νομικό Πρόσωπο του Δήμου 
Πωγωνίου με την επωνυμία «ΣΧΟΛΙΚΗ ΕΠΙΤΡΟΠΗ 
ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΔΗΜΟΥ ΠΩΓΩΝΙΟΥ» 
Τροποποιεί την παράγραφο αυτή και προσθέτει εδά¬ 
φιο ως εξής: «Σχολική Επιτροπή Δημοτικού Σχολείου 
Βήσσανης» ΦΕΚ σύστασης (344/22-5-1991 τ.Β'). 

Από τις διατάξεις της παρούσας δεν προκαλείται 
δαπάνη σε βάρος του προϋπολογισμού του Δήμου 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλπάκι 24 Δεκεμβρίου 2012 

Ο Πρόεδρος Δημοτικού Συμβουλίου 
ΣΤΑΥΡΟΣ ΒΙΡΒΙΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΙ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^ 1 ") 


Ηλεκτρονική Διεύθυνση: ή1ίρ://νννννν.β1.9Γ - β-πταϊΙ: ννβόιτΐ33ίβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*02000241001 130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































